• Nikotien is wel die stof wat mense afhanklik van rook maak. Dit dien in ’n mate as ’n kalmeermiddel, maar stimuleer terselfdertyd die afskeiding van epinefrien (adrenalien) in die bloed—een faktor wat die bloeddruk abnormaal laat styg.
Rook beskadig die longe deurdat rookdeeltjies die lugweë van die longe irriteer, wat veroorsaak dat oormatige slym afgeskei word. Die rookdeeltjies vernietig ook onregstreeks die wande van die longe se alveoli. Altwee hierdie faktore verminder die doeltreffendheid van die longe. Die teer in tabakrook het, soos genoem, ook ’n regstreekse kankerverwekkende werking.
Die babas van ma’s wat rook, is oor die algemeen kleiner en het ’n swakker houvas op die lewe as dié van nie-rokers.
Daar is selfs bewyse dat sogenaamde passiewe rokers (mense wat self nie rook nie, maar in ’n rokerige atmos­feer vertoef) ook ’n groter gevaar loop om aandoenings van die asemhalingstelsel op te doen as mense in onbesoedelde lug.
Onder jong mense lei rook op die kort termyn tot skade aan die asemhalingstelsel, afhanklikheid van nikotien en ’n gepaardgaande risiko van drank- en dwelmmisbuik Op die lang termyn beteken ’n verslaafdheid aan sigarette by die jeug dat sulke mense in baie gevalle regdeur hul volwasse lewe sal aanhou rook.
BO: Tabakblare word in ’n droogskuur geberg waar hulle bekwaam moet raak om tot rooktabak verwerk te word. Die gesig van die werker word billikheidshalwe nie gewys nie omdat hierdie artikel so afkeurend teenoor die gebruik van rooktabak is.
Die skoner omgewing is daar vir almal om te sien. Die ontsierende stompies en sigaret-as wat op openbare plekke die asbakkies vol gelê het—en baiekeer selfs die vloere—is nie meer daar nie.